b'\n_START_ARTICLE_\nIsoampiaisyrtti\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nMonivuotinen isoampiaisyrtti kasvaa 20\xe2\x80\x9360-senttimetri\xc3\xa4 korkeaksi. Kasvi on l\xc3\xa4hes kalju. Nelis\xc3\xa4rm\xc3\xa4inen varsi on usein monivartinen, varret ovat hoikkia ja j\xc3\xa4ykki\xc3\xa4. Vastakkain olevat luluisat lehdet ovat enimm\xc3\xa4kseen ruodittomia. Lehdet ovat tasasuokkia tai suikeita, ehytlaitaisia ja laidoiltaan taak\xc3\xa4\xc3\xa4nteisi\xc3\xa4. Voimakastuoksuinen kukinto on lyhyt ja tihe\xc3\xa4 t\xc3\xa4hk\xc3\xa4, joka koostuu lehtihangoissa olevista kukintoryhmist\xc3\xa4 eli valekiehkuroista. Pari alimmaista valekiehkuraa ovat t\xc3\xa4hk\xc3\xa4st\xc3\xa4 erillisi\xc3\xa4. Valekiehkuroiden alimmat tukilehdet ovat varsilehtien kaltaisia. Kukan verhi\xc3\xb6 on 15-suoninen ja kaksihuulinen. Verhi\xc3\xb6n yl\xc3\xa4huuli on kolmiliuskainen, keskiliuska on sivuluskoja selv\xc3\xa4sti leve\xc3\xa4mpi. Kaksihuulinen teri\xc3\xb6 on 20\xe2\x80\x9330 mm pitk\xc3\xa4, 2\xe2\x80\x933 kertaa verhi\xc3\xb6n pituinen ja v\xc3\xa4rilt\xc3\xa4\xc3\xa4n sininen tai sinipunainen. Yl\xc3\xa4huuli on kupera, kapea ja kaksiliuskainen, alahuuli on kolmiliuskainen, keskiliuska on sivuliuskoja isompi. Suomessa isoampiaisyrtti kukkii hein\xc3\xa4-elokuussa. Hedelm\xc3\xa4 on nelilohkoinen lohkohedelm\xc3\xa4.\n_START_SECTION_\nLevinneisyys\n_START_PARAGRAPH_\nIsoampiaisyrtti on euraasialainen laji, jonka p\xc3\xa4\xc3\xa4levinneisyysalue ulottuu L\xc3\xa4nsi-Ven\xc3\xa4j\xc3\xa4lt\xc3\xa4 Etel\xc3\xa4-Siperian keskiosiin. P\xc3\xa4\xc3\xa4esiintymisalueen ulkopuolella lajia tavataan Euroopassa paikoitellen Pyreneill\xc3\xa4, Alpeilla sek\xc3\xa4 It\xc3\xa4-Euroopassa Romaniasta Puolaan, Baltiaan, Ven\xc3\xa4j\xc3\xa4n Karjalaan ja Pohjois-Ven\xc3\xa4j\xc3\xa4lle. Lajia tavataan my\xc3\xb6s Norjan ja Ruotsin etel\xc3\xa4osissa sek\xc3\xa4 Kaukasuksen alueella. Aasiassa lajia tavataan paikoitellen Keski-Aasiassa, It\xc3\xa4-Siperiassa sek\xc3\xa4 Pohjois-Kiinassa ja -Japanissa. Suomessa laji on harvinainen mutta vakiintunut uustulokas, jota on tavattu luonnonvaraisena It\xc3\xa4-Suomessa.\n_START_SECTION_\nElinyp\xc3\xa4rist\xc3\xb6\n_START_PARAGRAPH_\nLuonnonvaraisena isoampiaisyrtti kasvaa muun muassa kuivilla kedoilla. Suomessa laji on viljelyj\xc3\xa4\xc3\xa4nne, jota tavataan joskus puutarhoissa.\n_START_SECTION_\nK\xc3\xa4ytt\xc3\xb6\n_START_PARAGRAPH_\nIsoanampiaisyrtti\xc3\xa4 viljell\xc3\xa4\xc3\xa4n my\xc3\xb6s koristekasvina.'